अलबत्ता हमारे परंपरावादी प्रशासकों को स्वास्थ्य बजट का रिश्ता ढांचागत सुविधाओं से यूं जोड़ना हास्यास्पद और गैरजरूरी प्रतीत होता है। सचाई तो यह है कि बिना साफ पीने का पानी, सैनिटेशन तथा सड़कों जैसी सुविधाओं को सुनिश्चित किए रोग-उपचार की मुहिम के लिए और ज्यादा धन आवंटित करना अंतत: छलनी में पानी उड़ेलना ही प्रमाणित होता है। माहभर के खर्चीले उपचार के बाद पीलिया का गरीब रोगी घर जाकर अगर फिर गंदा पेयजल पीने को बाध्य हो, कष्टकर जांचगी के बाद घर लौटे जच्चा-बच्चा को आगे के महीनों में साफ-सुथरा रिहायशी इलाका और पर्याप्त पोषाहार न मिले, तो स्वास्थ्य सूचकांक जस के तस बने रहेंगे। इसका प्रमाण राष्ट्रीय परिवार स्वास्थ्य सव्रेक्षण (एन. एफ. एच. एस.) की सालाना रपटें हमें दे रही हैं।